Jabuli 2
Kare me loc pa kabaka ma Rwot owiro
1-Piŋo lurok gitye ka wo kacel?
Piŋo rok mapol gipiro lok ma konnye pe?
2Lukergi ducu gijemo woko,
ki lulocgi bene gipiro lok kacel,
i kom Rwot ki i kom ŋat ma en doŋ otyeko wiro, kun giwacci,
3“Wek wacodu nyorgi ma gutweyowa kwede-ni woko,
dok wabolu twerogi me loc woko ki i komwa.”
4Rwot ma obedo i wi komkerre i polo tye ka nyero;
en ŋalogi aŋala.
5En loko kwedgi ki kiniga,
dok miyogi lworo ki akemone mager, kun wacci,
6“An doŋ atyeko keto kabakana
i wi Cion, ma en got mera maleŋ.”
7-Abitito cik pa Rwot,
ma en owaco bota ni,
“In latinna, tin doŋ atyeko nywali.
8Legga, ci abimiyi lurok me bedo ginaleyani,
ki lobo ducu bene bibedo meri.
9-Ibiloyogi ki odoo nyonyo,
ibiŋidogi woko matitino macalo agulu pii pa lacwe agulu.”
10Kombeddi doŋ wuwiny lokka, wun luker, wubed ryek;
myero wuwiny pwony man, wun luloc me lobo.
11Wuti bot Rwot ki lworo ki myel kom,
12wurum coŋwu i nyime;
wek kinigape omake i komwu miyo wuto woko i yo:
pien akemo make oyotoyot mada.
Gitye ki gum jo ducu ma giriŋo gilaro bote.